Predlog je del sklopa ukrepov, pripravljenih v odziv na trenutno pandemijo COVID-19, kot je „naložbena pobuda v odziv na koronavirus“, in dopolnjuje druge instrumente, ki podpirajo zaposlovanje, kot sta Evropski socialni sklad in Evropski sklad za strateške naložbe (EFSI)/InvestEU. Z uporabo izposojanja in posojanja za podporo državam članicam v tem konkretnem primeru izbruha COVID-19 bi ta predlog zagotavljal drugo raven zaščite za financiranje shem skrajšanega delovnega časa in podobnih ukrepov, s čimer bi pomagal ohranjati delovna mesta ter s tem zaščititi zaposlene in samozaposlene pred tveganjem brezposelnosti.

Predlog dopolnjuje drug instrument prava Unije za zagotavljanje podpore državam članicam v izrednih razmerah, in sicer Uredbo Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (Uredba (ES) št. 2012/2002). Uredba (EU) 2020/461 Evropskega parlamenta in Sveta, ki spreminja navedeni instrument, da bi se razširilo njegovo področje uporabe na izredne razmere večjih razsežnosti v javnem zdravju in opredelile posebne dejavnosti, upravičene do financiranja, je bila sprejeta 30. marca.

številne regionalne sheme dohodkovne podpore in sheme dohodkovne podpore skupnosti zagotavljajo dohodkovno podporo za samozaposlene, podjetja z enim zaposlenim in druge vrste zaposlenih, ki niso upravičeni do drugih vrst dohodkovne podpore. Zlasti prejemki za nadomestilo za podjetja in podjetnike ter nov ukrep v obliki nujne pomoči za podjetnike in podjetja z enim zaposlenim v regiji Bruselj – glavno mesto, prejemki za nevšečnosti, nadomestila in podporo (in njihova tri naknadna podaljšanja) za flamsko regijo in flamsko skupnost ter prejemek za nadomestilo zaradi zaprtja podjetij (in njegovi dve podaljšanji) za valonsko regijo so splošna enkratna in sektorsko specifična podpora podjetjem in samozaposlenim, ki so morali prekiniti svoje dejavnosti zaradi COVID-19 ali ki so utrpeli znatno zmanjšanje prometa. Drugi ukrepi (prejemek za nadomestilo za začasno zaposlene delavce v regiji Bruselj – glavno mesto, subvencije za vrtce in subvencije za kulturne izvajalce v francoski skupnosti, dejavnosti usposabljanja Valoniji) so namenjeni samozaposlenim in delavcem, ki nimajo dostopa do sheme za začasno brezposelnost v določenih sektorjih (sektor kulture in oskrbe, dejavnosti usposabljanja).

Komisija se je v skladu s členom 6(2) uredbe o instrumentu SURE posvetovala z belgijskimi organi, da bi preverila nenadno in močno povečanje dejanskih in načrtovanih odhodkov, ki ga je povzročila pandemija COVID-19, neposredno povezano z ukrepi na področju trga dela in zdravja. Povečani odhodki, v zvezi s katerimi je zaprošena dodatna finančna pomoč, se natančneje nanašajo na kombinacijo novega ukrepa in obstoječih ukrepov iz Izvedbenega sklepa Sveta (EU) 2020/1342:

Svet je 25. septembra 2020 odobril finančno pomoč Belgiji, da bi lahko ta dopolnila svoja nacionalna prizadevanja za obravnavanje učinka izbruha COVID-19 in za odziv na socialno-ekonomske posledice izbruha za delavce in samozaposlene.

Uredba Sveta (EU) 2020/672 (v nadaljnjem besedilu: uredba o instrumentu SURE) določa pravni okvir za zagotavljanje finančne pomoči Unije državam članicam, ki se zaradi izbruha COVID-19 soočajo z resnimi gospodarskimi motnjami ali jih takšne motnje resno ogrožajo. Podpora v okviru instrumenta SURE je v prvi vrsti namenjena financiranju shem skrajšanega delovnega časa ali podobnih ukrepov za zaščito zaposlenih in samozaposlenih, da se tako zmanjša obseg brezposelnosti in izgube dohodka, poleg tega pa tudi financiranju nekaterih ukrepov, povezanih z zdravjem, zlasti na delovnem mestu.

·oblikovanje posojilnega portfelja, ki omejuje tveganje koncentracije, letno izpostavljenost in čezmerno izpostavljenost do posameznih držav članic, hkrati pa zagotavlja, da se državam članicam, ki najbolj potrebujejo pomoč, lahko zagotovijo zadostna sredstva, ter

Podpora bo pomagala prizadetemu prebivalstvu in pripomogla k blažitvi neposrednih družbenih in gospodarskih posledic krize COVID-19.

Predlog je odziv na prošnjo države članice in odraža evropsko solidarnost z zagotavljanjem finančne pomoči Unije v obliki začasnih posojil državi članici, ki jo je prizadel izbruh COVID-19. Takšna finančna pomoč kot druga raven zaščite začasno podpira povečane javnofinančne odhodke držav članic za sheme skrajšanega delovnega časa in podobne ukrepe ter jim pomaga ščititi delovna mesta in s tem zaposlene in samozaposlene pred tveganjem brezposelnosti in izgube dohodka.

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe Sveta (EU) 2020/672 z dne 19. maja 2020 o vzpostavitvi evropskega instrumenta za začasno podporo za ublažitev tveganj za brezposelnost v izrednih razmerah (SURE) po izbruhu COVID-19 in zlasti člena 6(1) Uredbe,

ob upoštevanju predloga Evropske komisije,

ob upoštevanju naslednjega:

(1)Po prošnji Belgije z dne 7. avgusta 2020 je Svet 25. septembra 2020 odobril finančno pomoč Belgiji v obliki posojila v višini največ 7 803 380 000 EUR z največjo povprečno zapadlostjo 15 let, da bi lahko slednja dopolnila svoja nacionalna prizadevanja za obravnavanje učinka izbruha COVID-19 in za odziv na socialno-ekonomske posledice izbruha za delavce in samozaposlene.

(2)Posojilo je bilo namenjeno financiranju shem skrajšanega delovnega časa in podobnih ukrepov ter ukrepov, povezanih z zdravjem, ki jih je sprejela Belgija, kot so navedeni v Izvedbenem sklepu Sveta (EU) 2020/1342.

(3)Zaradi izbruha COVID-19 je še naprej imobiliziran znaten del delovne sile v Belgiji. To je ponovno privedlo do nenadnega in močnega povečanja javnofinančnih odhodkov Belgije v zvezi z novim ukrepom, tj. novo shemo za podporo malim podjetnikom v regiji Bruselj – glavno mesto, in drugimi obstoječimi regionalnimi ukrepi, od katerih so bili nekateri podaljšani, iz člena 3(d)(i) do (iv) Izvedbenega sklepa (EU) 2020/1342.

(4)Izbruh COVID-19 in izredni ukrepi, ki jih je Belgija v letih 2020 in 2021 uvedla za zajezitev izbruha ter njegovih socialno-ekonomskih učinkov in učinkov, povezanih z zdravjem, so imeli in imajo še vedno zelo močan vpliv na javne finance. Glede na napoved Komisije iz jeseni 2020 naj bi primanjkljaj in dolg sektorja država Belgije do konca leta 2020 znašala 11,2 % oziroma 117,7 % bruto domačega proizvoda (BDP). V letu 2021 naj bi po napovedih primanjkljaj in dolg sektorja država Belgije znašala 7,1 % oziroma 117,8 % BDP. Glede na vmesno napoved Komisije iz zime 2021 naj bi se BDP Belgije v letu 2021 povečal za 3,9 %.

(5) Belgija je 11. marca 2021 zaprosila za dodatno finančno pomoč Unije v višini 394 150 000 EUR, da bi še naprej dopolnjevala svoja nacionalna prizadevanja za obravnavanje učinka izbruha COVID-19 in za odziv na socialno-ekonomske posledice izbruha za delavce in samozaposlene v letih 2020 in 2021. Prošnja se zlasti nanaša na ukrepe iz uvodnih izjav 6 do 7.

(6)Nanaša se na prošnjo za pomoč za podaljšanje obstoječih regionalnih shem dohodkovne podpore in shem dohodkovne podpore skupnosti iz člena 3(d)(i) do (iv) Izvedbenega sklepa (EU) 2020/1342 v regiji Bruselj – glavno mesto, v flamski regiji in flamski skupnosti, v valonski regiji in v francoski skupnosti:

„Arrêté du Gouvernement de la Région de Bruxelles-Capitale de pouvoirs spéciaux n° 2020/019 du 23 avril 2020/Bijzondere machtenbesluit van de Brusselse Hoofdstedelijke Regering nr. 2020/019 van 23 april 2020“;

„Arrêté du Gouvernement de la Région de Bruxelles-Capitale de pouvoirs spéciaux n° 2020/030 du 28 mai 2020/Bijzondere machtenbesluit nr. 2020/030 van de Brusselse Hoofdstedelijke Regering van 28 mei 2020“, kot je bila podaljšana z „Arrêté du Gouvernement de la Région de Bruxelles-Capitale du 15 octobre 2020 relatif à une aide aux secteurs de l'événementiel, du monde de la nuit, du tourisme et de la culture dans le cadre de la crise sanitaire du COVID-19/Besluit van de Brusselse Hoofdstedelijke Regering van 15 oktober 2020 betreffende steun aan de evenementen-, uitgaans-, toeristische en culturele sector in het kader van de gezondheidscrisis COVID-19“ in „Arrêté du Gouvernement de la Région de Bruxelles-Capitale du 12 novembre 2020 relatif à une aide aux entreprises débits de boissons et restaurants dans le cadre de la crise sanitaire du COVID-19 /Besluit van de Brusselse Hoofdstedelijke Regering van 12 november 2020 betreffende steun aan de eet- en drankgelegenhedenondernemingen in het kader van de gezondheidscrisis COVID-19“. Ti podaljšani shemi zagotavljata prejemke za nadomestilo za samozaposlene in podjetja z enim zaposlenim v sektorjih, ki so se morali zapreti zaradi pandemije;

„Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020/Betekening van de vergadering van de Ministerraad van de Brusselse Hoofdstedelijke Regering van donderdag 14 mei 2020“, kot je bila prenesena v „Arrêté du Gouvernement de la Région de Bruxelles-Capitale du 24 juillet 2020 instaurant une aide exceptionnelle pour les travailleurs intermittents de la culture/Besluit van de Brusselse Hoofdstedelijke Regering van 24 juli 2020 houdende invoering van uitzonderlijke steun voor de cultuurwerkers“;

„Besluit van de Vlaamse Regering van 20 maart 2020“;

„Besluit van de Vlaamse Regering van 10 april 2020“;

„Besluit van de Vlaamse Regering van 12 juni 2020“, ki določa „prejemek za podporo“, kot je bil podaljšan z „Besluit van de Vlaamse Regering van 23 oktober 2020“, „Besluit van de Vlaamse Regering van 7 augustus 2020“ in „Besluit van de Vlaamse Regering van 13 november 2020“. Te tri podaljšane sheme, ki so poznane tudi kot „flamski zaščitni mehanizem 1, 2 in 3“ zagotavljajo prejemek za podporo podjetjem, ki poslujejo, vendar imajo za vsaj 60 % manjši promet, ali so morala prenehati s poslovanjem zaradi zveznih zaščitnih in varnostnih ukrepov;

„Arrêté du Gouvernement de la Communauté française de pouvoirs spéciaux n° 4 du 23 avril 2020“, „Arrêté du Gouvernement de la Communauté française du 7 avril 2020“; „Arrêté ministériel du 8 avril 2020 portant exécution de l’arrêté du Gouvernement wallon du 20 mars 2020“; „Arrêté du Gouvernement wallon du 19 juin 2020“.

Zgoraj navedeni ukrepi se nanašajo na sheme, ki zagotavljajo dohodkovno podporo za samozaposlene, podjetja z enim zaposlenim in druge vrste zaposlenih, ki niso upravičeni do drugih vrst dohodkovne podpore. Zlasti prejemki za nadomestilo za podjetja in podjetnike v regiji Bruselj – glavno mesto, prejemki za nevšečnosti, nadomestila in podporo v flamski regiji in flanski skupnosti ter prejemek za nadomestilo zaradi zaprtja podjetij v valonski regiji so splošna enkratna podpora podjetjem in samozaposlenim, ki so morali prekiniti svoje svojo dejavnost zaradi COVID-19 ali ki so utrpeli znatno zmanjšanje prometa.

Kadar so ukrepi namenjeni širšemu krogu upravičencev, se prosi samo za zneske za odhodke, povezane s podporo za samozaposlene in podjetja z enim zaposlenim. Drugi ukrepi (prejemek za nadomestilo za začasno zaposlene delavce v regiji Bruselj – glavno mesto, subvencije za vrtce in subvencije za kulturne izvajalce v francoski skupnosti, dejavnosti usposabljanja v valonski regiji ter subvencija za kulturne izvajalce in samozaposlene) so namenjeni samozaposlenim in delavcem, ki nimajo dostopa do sheme za začasno brezposelnost v določenih sektorjih (sektor kulture in oskrbe, dejavnosti usposabljanja).